নাগৰিকত্ব (সংশোধন) আইন ২০১৯ৰ বিৰুদ্ধে চলিত প্ৰতিবাদৰ মাজতে সদৌ অসম ছাত্ৰ সন্থাই দেওবাৰে পোহৰলৈ আনিছে অসমৰ ক্ষেত্ৰত কেন্দ্ৰই কৰ্তন কৰা এক বিশেষ যোগ্যতা। আছুৰ মুখ্য উপদেষ্টা সমুজ্জ্বল কুমাৰ ভট্টাচাৰ্য্যই জনাই যে যি Bengal Eastern Frontier Regulation, 1873ৰ জৰিয়তে উত্তৰ-পূবৰ ৰাজ্যই ইনাৰ লাইন পাৰ্মিট পোৱাৰ ব্যৱস্থা আছে, তাৰ প্ৰস্তাৱনাৰ পৰা কেন্দ্ৰই অসমক (অবিভক্ত জিলাকেইখন) বাদ দিছে।